पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना वायरस के कारण हम सभी अपने-अपने घरों में कैद हैं और अपने स्वास्थ्य को लेकर चिंतित भी हैं। कोरोनावायरस हो या अन्य कोई भी फ्लू, लगभग सभी बीमारियों में हमारे प्रतिरक्षा तंत्र (इम्युन सिस्टम) की ही परीक्षा होती है। जिस व्यक्ति का प्रतिरक्षा तंत्र जितना मज़बूत होता है, उसे बीमारियां उतनी ही कम प्रभावित करती हैं। इम्युनिटी बढ़ाने में डाइट के साथ-साथ निश्चित समय पर सोने-उठने की भी अहम भूमिका होती है। सुबह का नाश्ता, दोपहर का भोजन और रात्रि का भोजन भी एक तय समय पर ही करें। सुबह-सुबह उठने के तुरंत बाद कुछ लोगों को कुनकुना पानी पीने की आदत होती है। यह अच्छी आदत है, लेकिन इसमें आप 10-15 एमएल यानी लगभग दो से तीन टी स्पून एलोवेरा, गिलोय या व्हाइटग्रास का जूस मिलाकर पी सकते हैं। इससे शरीर का सिस्टम क्लीन हो जाएगा और दिनभर मेटाबॉलिज़्म भी ठीक रहेगा।
लंच में हरी सब्जी व सलाद का करें सेवन
उन्होंने बताया कि कोरोनाकाल में फिजिकल एक्टविटी कम है। इसलिए लंच बहुत ही हल्का लें। लंच में सुनिश्चित करें कि सलाद के साथ हरी सब्जी और दाल जरूर हों। दालें भी बदल-बदलकर लें यानी किसी दिन अरहर, किसी दिन मूंग तो किसी दिन मसूर की हो तो बेहतर रहेगा।
रात में दूध या पानी में हल्दी मिलाकर लें
रात्रि का भोजन आठ-साड़े आठ तक कर लेना चाहिए। डिनर में अगर दलिया या खिचड़ी होगी तो ज्यादा बेहतर रहेगा। इसके अलावा एक कटोरी मिक्स वेजीटेबल जूस लेे सकते हैं। रात के सूप में टमाटर न मिलाएं। खाने के एक घंटे बाद कुनकुने पानी या दूध में हल्दी मिलाकर पीएंगे तो नींद अच्छी आएगी। हमारे घरों में तो तुलसी होता ही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva zho_Hant eng_Latn